open-index/open-wikipedia-markdown huggingface dataset:
Rasmus Troedsson

**Bengt Rasmus Mikael Troedsson** (født 9. januar 1964 i Malmö) er en svensk skuespiller og forfatter.

## Bibliografi
* 1988 – Lyrikkverket *[[Jag skall frälsa världen]]*
* 1987 – Romanen *[[Det stinker i Salongen]]*

## Filmografi (utvalg)
### TV roller som skuespiller
* 2007 – *[[Upp till kamp]]* – lektor (mini-TV-serie) 
* 2006 – *[[Beck – Ekstrem tilstand]]* – Göran Granit (1 episode, TV-serie)
* 2005 – *[[Lasermannen (TV-serie)|Lasermannen]]* – Sonny Björk (mini-TV-serie) 
* 2004 – *[[Graven]]* – Fredrik Altfors (mini-TV-serie)
* 2000 – *[[Soldater i månsken]]* – banktjenestemann (mini-TV-serie)
* 1999 – *[[Offer och gärningsmän]]* – Jimmy (mini-TV-serie)
* 1999 – *[[Dödsklockan]]* – anklageren

### Kortfilm regi
* 1995 – *Mördande intelligens*

## Referanser


## Eksterne lenker
*
Malohat Kholikzoda

**Malohat Kholikzoda** (født 11. april 1961 i Dusjanbe) er en tadsjikistansk økonom.

Hun er fra 26. januar 2008 visesentralbanksjef i Tadsjikistans nasjonalbank sammen med Usupov Jamshed Zuhuriddinovich. 

Malohat har hovedfag i økonomi fra det som i dag heter Plekhanov Russian Academy of Economics i Moskva. 

Mens Tadsjikistan var en del av Sovjetunionen jobbet hun ved republikkens bakerforening, senere ved den statlige planleggingskomiteen. Fra 1986 var hun nestleder for industridivisjonen ved planleggingskommisjonen for det som i dag er Khatlonregionen. Fra 1991 til 1993 ledet hun planleggingsdivisjonen i Vannindustriministeriet i republikken. 

I 1993 fikk hun sin første jobb i sentralbanken, ved kredittprognoseavdelingen. Etter dette jobbet hun først i *Vnesheconombank*, deretter *Textinvestbank*, før hun igjen returnerte til sentralbanken. 28. mars 2002 ble hun utnevnt til rådgiver for Tadsjikistans president, innen økonomisk politikk mot bankvesenet. Hun holdt også oppsyn med fagforeningen til presidentens stab. 

26. januar 2008 gjorde sentralbanken omrokeringer, siden den daværende sentralbanksjefen Murodali Alimardon ble utnevnt til visestatsminister i Tadsjikistan. Sharif Rahimzoda ble ny sentralbanksjef, mens Kholiqzoda Malohat og Usupov Jamshed Zuhuriddinovich ble nye visesentralbanksjefer. 

Hun er gift og har tre barn.
Cesur

**Cesur** (fra latin *caesura*, «snitt», «overskjæring». Alternativt «cesura», flertall: *caesurae*) er i metrikken en betegnelse for en pause som deler en verselinje i to. 

I de fleste tilfeller vises cesur ved hjelp av tegnsetting; komma, semikolon, tankestrek og lignende.

Cesur ble i stor grad brukt i gresk og latinsk lyrikk, spesielt i den heroiske verseformen daktylisk heksameter. I tradisjonell angelsaksisk poesi ble to halvsetninger knyttet sammen ved hjelp av et pustemellomrom. I moderne utgivelser av denne litteraturen markeres cesur enten av et lengre typografisk mellomrom, eller ved tegnsettingen //.

## Musikk

Innen musikken brukes begrepet om en kort pause mellom to fraser, oftest som en pustepause og gjerne ved at tonen rett før pausen forkortes for at tempoet ikke skal påvirkes. Ellers kan cesur også brukes som et agogisk virkemiddel. 

## Eksempler
**Gresk**

Cesur ble brukt i gresk poesi, eksempelvis i åpningslinjen av *[[Iliaden]]*:

:μῆνιν ἄειδε θεὰ **//** Πηληϊάδεω Ἀχιλῆος οὐλομένην

Denne linjen inkluderer en maskulin cesur etter θεὰ, et naturlig brudd som deler linjen i to logiske deler. I motsetning til senere forfattere benytter homeriske verselinjer ofte en feminin cesur.

**Angelsaksisk:**

Cesur var enda viktigere i angelsaksiske vers enn i gresk og latin poesi, som for effektens skyld kunne utelate cesur i hvilken som helst linje. I alliterative vers som var i bruk på de fleste eldre germanske språk, var cesur en integrert del av selve verseformen. Følgende er fra åpningslinjen i *[[Beowulf]]*:

:Hwæt! we Gar-Dena **//** on geardagum

## Se også
* Versemål
* Rytme
* Rim
* Angelsaksisk litteratur
* Musikkteori
Nadym

**Nadym** (russisk: Нады́м) er en by i det autonome området Jamalo-Nenetsk i Russland. Byen ligger 7&nbsp;km vest for elva Nadym, og rundt 290&nbsp;km sørøst for Salekhard. Innbyggertall: 45&nbsp;943 (folketelling 2002), 52&nbsp;586 (folketelling 1989).

Opprinnelsen til bynavnet er usikkert. En av de mest trolige versjonene er at det er avledet av det nenetsiske ordet *njaidem*, som kan oversettes som «mosegrodd plass».

Nadym ble nevnt i russiske krøniker for første gang i 1598 og den dukket opp på russiske kart på 1700-tallet. Men på andre halvdel av 1800-tallet ble bosetningen forlatt. I 1968 ble den gjenetablert etter at naturgassfeltet «Medvezje» året før ble oppdaget like ved. Bosetningen fikk innvilget bystatus 9. mars 1972.

Byens hovedvirksomhet er *Nadymgazprom*, som står for 40&nbsp;% av Russlands totale gassproduksjon. Det er også flere store selskaper innen byggebransjen i byen.

Nadym lufthavn ligger 9&nbsp;km sørøst for byen.

## Vennskapsbyer
* Tromsø, Norge

## Referanser


## Eksterne lenker
* 
*  Informasjon om Nadym på nettstedet til regionen Jamalo-Nenetsk
Harald Lönnbro

**John Svante Harald Lönnbro** (født 1975) er en svensk barne- og voksenskuespiller. Han er sønn til Anders Lönnbro.

## Filmografi (utvalg)
### Spillefilm
* 2007 – *[[Wallander - Pyramiden]]* eller *Pyramiden* – Lasse, 25 år 
* 2007 – *[[Underbar och älskad av alla]]* eller *Underbar och älskad av alla (och på jobbet går det också bra)* – produksjonlederen 
* 2006 – *[[Att göra en pudel]]* – Henrik 
* 2006 – *[[Små mirakel och stora]]* – bartender 
* 2005 – "Import-eksport* – Robert
* [[filmåret 2005|2005]] – "[[Izzat]]" – Svensken
* [[filmåret 2001|2001]] – *Syndere i sommersol* – Johan
* [[filmåret 1990|1990]] – *Kurt Olsson - filmen om mitt liv som meg selv* – Per, Guns lillebror   
* [[filmåret 1987|1987]] – *Mer moro i Bakkebygrenda* – Olle
* [[filmåret 1986|1986]] – *Alle vi barna i Bakkebygrenda* – Olle

=== Kortfilm ===
* [[filmåret 2003|2003]] – *Fan ta dom* – kassereren 
* [[filmåret 2002|2002]] – *Kontraktet* – Niklas 
* [[filmåret 1995|1995]] – *Ögonblick* 
* [[filmåret 1990|1990]] – *Nånting levande åt Lame-Kal* – Lame-Kal

=== TV ===
* [[2007]] – *Upp till kamp* – Alexander (mini-TV-serie)
* [[2007]] – *Beck - Gribben* – Jens Schonbach (1 episode, TV-serie)
* [[2005]] – *Lasermannen* – Stefan Riesling (mini-TV-serie)
* [[2005]] – *Häktet* – Intagen John Ahl (mini-TV-serie)
* [[2005]] – *Om Stig Petrés hemlighet* – Per (mini-TV-serie)
* [[2002]] – *Stora teatern* – Mats (mini-TV-serie)
* [[2002]] – *Svenska slut* – Glenn TV-serie ....
* [[2001]] – *Gustav III:s äktenskap* – hertug Fredrik
* [[2001]] – *Röd jul* – Bobo, forfatteren som ung
* [[1999]] – *Sjätte dagen* – Pjodor (TV-serie)
* [[1990]]&ndash;[[2006]] *Hem till byn* – Tomas Löfgren (19 episodes, TV-serie)
* [[1987]] – *Alla vi barn i Bullerbyn'' – Olle (2 episoder, mini-TV-serie)

## Referanser


## Eksterne lenker
*
Camille Chamoun

**Camille Nimr Chamoun** (arabisk: , *Kamīl Sham'ūn*; født 3. april 1900 i Deir el Qamar, død 7. august 1987 i Beirut) var president i Libanon fra 1952 til 1958. Han var en av landets førende kristne ledere under mesteparten av den libanesiske borgerkrigen (1975 &ndash; 1990).

Chamoun ble utdannet til advokat i Frankrike. Han ble valgt inn i det libanesiske parlamentet for første gang i 1934, og han ble gjenvalgt ved valgene i 1937 og 1943. Som forkjemper for Libanons uavhengighet fra Frankrike, ble Chamoun arrestert den 11. november 1943, og satt fengslet i elleve dager, sammen med Bishara el-Khoury og Riad Al Solh. Massive offentlige protester førte til hans løslatelse den 22. november 1943 som også feires som Libanons frigjøringsdag.

Chamoun ble gjenvalgt til den libanesiske nasjonalforsamlingen, i 1947 og 1951, og han satt som ambassadør til Storbritannia fra 1944 til 1946, og som ambassadør til FN etterpå. Da president Bishara el-Khoury ble tvunget til å gå på grunn av påstander om korrupsjon i 1952, ble Chamoun valgt til å erstatte ham. Mot slutten av presidentperioden, forsøkte forskjellige arabiske grupperinger med betydelig støtte i Libanons muslimer (spesielt sunni-muslimer) å styrte Chamoun og hans regjering i juni 1958. Chamoun var grunnlegger av National Liberal Party, og som leder av dette patiet ble han valgt til nasjonalforsamlingen igjen i 1960. Han ble beseiret ved valget i 1964. Chamoun huskes som en av de viktigste kristne nasjonalistiske ledere i Libanon.

## Referanser
Kazuki Nakajima

**Kazuki Nakajima** (født 11. januar 1985 i Aichi, Japan) er en japansk Formel 1-fører som for tiden kjører for WilliamsF1. Han er sønn av tidligere Formel 1-fører Satoru Nakajima.

## Formel 1
### 2007-2009 - Williams
Nakajima var i sesongen 2007 testfører for Williams sammen med Narain Karthikeyan. Etter at Alexander Wurz trakk seg fra laget før det siste løpet fikk Nakajima sin debut i Formel 1 i Brasils Grand Prix 2007. Han endte på tiendeplass, men ble likevel best husket for at han kjørte på to av mekanikerne under sitt første depotstopp.

I 2008 sesongen er Nakajima sammen med Nico Rosberg førere for Williams. Han fikk en god start i Australia med en syvendeplass som ble til en sjetteplass etter at Rubens Barrichello var diskvalifisert. Han fullførte så på en syvendeplass i Spania, hvor han også kvalifiserte seg bedre enn Rosberg. I det neste løpet i Tyrkia kolliderte han med Giancarlo Fisichella og måtte bryte. I Monaco fikk han to nye poeng med en ny syvendeplass, og ble den første japanske føreren til å ta poeng i Monaco. Det neste løpet som gikk i Canada måtte han bryte etter og ha kjørt i veggen på vei inn i pit for en ny frontvinge. Nakajima fikk enda et poeng i Storbritannia og i Singapore. Nakajima endte sesongen på en 15.-plass totalt med 9 poeng.

2009-sesongen startet dårlig med flere brutte og poengløse løp. Nakajima kvalifiserte seg imidlertid til 5. startplass i Storbritannias Grand Prix, men endte på en 11.-plass. I Ungarns Grand Prix kom han nærmest med en 9.-plass, like bak Jarno Trulli. Foran Europas Grand Prix i Valencia, hadde japaneren fremdeles ingen poeng, i motsetning til sin lagkamerat Nico Rosberg som da lå på en 5.-plass totalt med 25,5 poeng.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere.

## Referanser


## Eksterne lenker
* 
* 
*  Official Website
*  Career statistics
*  Official F1 website interview
Dany Chamoun

**Dany Chamoun** (arabisk: ) (født 26. august 1934, død 21. oktober 1990) var en fremtredende libanesisk politiker. Chamoun var maronittisk kristen og yngre sønn av den tidligere presidenten Camille Chamoun. Han ble kjent for sin motstand mot utenlandske styrkers okkupasjon av libanesisk territorium, både av syrisk og israelsk slag. Han dannet også militsen Tigrene.

Han og hans tyskfødte kone Ingrid, samt to sønner, ble drept i et attentat i 1990. Samir Geagea, en kristen rival, ble senere dømt for drapene.

## Referanser
Nojabrsk

**Nojabrsk** (russisk: Ноя́брьск) er den største byen i det autonome området Jamalo-Nenetsk i Russland. Byen ligger rundt 560&nbsp;km sørøst for Salekhard og 870&nbsp;km nordøst for Tjumen. Innbyggertall: 109&nbsp;870 (est. 2007), 96&nbsp;440 (folketelling 2002), 85&nbsp;880 (folketelling 1989), 25&nbsp;100 (est. 1982).

## Historie
Nojabrsk er en ung by, som fikk bystatus først i 1982. Byens opprinnelse går tilbake til 1973, da utbyggingen av oljefeltet «Kholmogorskoje» begynte. Det ble bygget jernbane frem til stedet, og oppført boliger for arbeiderne. Bosetningen vokste opp rundt jernbanestasjonen *Nojabrskaja*, og i oktober 1977 ble bosetningen Nojabrsk offisielt grunnlagt. Navnet kommer fra det russiske ordet for november: Ноя́брь &ndash; *nojabr*. Ved utgangen av samme år hadde den 1&nbsp;523 innbyggere. Bosetningen vokste stadig videre, og skoler og gater ble bygget. Byrettigheter ble innvilget 28. april 1982.

## Økonomi og næringsliv
Byen ligger midt i de vestsibirske oljefeltene, og Nojabrsks hovednæringsvei er naturlig nok oljeutvinning. Selskapet Gazprom Neft er sterkt representert i området. 

## Transport

Nojabrsk lufthavn ligger seks kilometer vest for byen, med flyvninger til Moskva, Salekhard og et antall andre destinasjoner.

Byen ligger ved jernbanen Tjumen&ndash;Novyj Urengoj. Byen er delt i en mindre sørlig del, Noyabrsk-I, og en større nordlig del, Noyabrsk-II. Hver bydel har sin egen jernbanestasjon, noe som gjennom årene har forvirret mange nye tilreisende. Jernbanelinjen skiller boligdelen i byen fra industriområdene som betjener oljefeltene.

## Referanser


## Eksterne lenker
* 
* Fotogalleri (russisk)
* Nettsted for byens administrasjon (russisk)
* Informasjon om Nojabrsk på nettstedet til regionen Jamalo-Nenetsk (engelsk)
Oqil Oqilov

**Oqil Oqilov** eller **Okil Ghaybulloyevich Okilov** (tadsjikisk: Оқил Оқилов), også skrevet *Akil Akilov* (født 1944) er en tadsjikisk politiker.

Han var statsminister i Tadsjikistan fra 20. desember 1999 til 23. november 2013 og representerte Det folkedemokratiske partiet i Tadsjikistan (HDKT). Han ble etterfulgt av Kokhir Rasulzoda fra samme parti som er landets største.

## Eksterne lenker
* Who's Who.
Kirkefjerdingen skole

**Kirkefjerdingen skole** er en barneskole i Eidsberg i Indre Østfold kommune.

Skolen ble åpnet i 1965 og ligger rett nord for Eidsberg kirke. Skolen går fra 1. til 7. klasse.


Fil:Kirkefjerdingen skole2.jpg|Skolen sett fra grusbanen. 
Fil:Kirkefjerdingen skole (storskolen).jpg|«Storskolen». 
Fil:Kirkefjerdingen skole (småskolen).jpg|«Småskolen». 
Fil: Kirkefjerdingen skole (ballbinge).jpg |Ballbingen.  


## Eksterne lenker
* Skolens nettsted (ny)
* Skolens nettsted
Heinrich-Heine-Straße undergrunnsstasjon

**Heinrich-Heine-Straße undergrunnsstasjon** er en stasjon på linjen U8 på Berlins undergrunnsbane. Den ligger under Heinrich-Heine-Straße i bydelen Mitte. Stasjonen ble åpnet 6. april 1928.

Arkitekt var Alfred Grenander. Stasjonen het opprinnelig *Neanderstraße*, etter fabrikkeieren Georg Neander (1784–1854). 

31. august 1960 ble stasjonen omdøpt til *Heinrich-Heine-Straße*. Et år senere førte den kalde krigen og byggingen av Berlinmuren til at undergrunnstogene, som var kontrollert av Vest-Berlin, ikke lenger hadde anledning til å stanse på de stasjonene som lå i Øst-Berlin, deriblant Heinrich-Heine-Straße. En rekke stasjoner ble dermed såkalte spøkelsesstasjoner. Tredve år senere, 1. juli 1990, ble de såkalte spøkelsesstasjonene gjenåpnet.

U-Bahnhof Heinrich-Heine-Straße er fredet som kulturminne.

## Referanser
Bismarckstraße undergrunnsstasjon

**Bismarckstraße undergrunnsstasjon** er en stasjon på linjene U2 og U7 på Berlins undergrunnsbane. Den ligger under krysset mellom Bismarckstraße og Wilmersdorfer Straße, og ble åpnet 28. april 1978 i forbindelse med utbyggingen av U7 mot Spandau. Selv om U2 allerede hadde en stasjon (Deutsche Oper) bare 350 meter fra kryssingen med den nye U7, ble det bygget plattform på begge linjene for å gi de reisende best mulig overgangsmulighet.

## Referanser
Biskop av Salisbury

**Biskop av Salisbury** er den øverste geistlige posisjonen i Salisbury bispedømme, tilhørende Den engelske kirke. I tillegg til Salisbury dekker bispedømmet dekker det meste av grevskapene Wiltshire og Dorset. Bispedømmet har er i byen Salisbury med bispesetet i Salisbury-katedralen. Siden 2011 er den nåværende biskopen Nick Holtam, og var da den 78. biskopen av Salisbury. Han ble innviet ved St. Pauls katedral i London den 22. juli 2011 og innsatt i Salisbury-katedralen den 15. oktober 2011.

Nedenfor er en liste over biskopene av Salisbury og de geistlige kontorer som var forut bispedømmet ble grunnlagt i 705 som bispedømmet Sherborne med Aldhelm av Sherborne som første biskop. Sherborne ble senere slått sammen i 909, se Salisbury bispedømme for historien.

## Biskoper

## Referanser


## Litteratur
* Fryde, E. B.; Greenway, D. E.; Porter, S.; Roy, I., red. (1986): *Handbook of British Chronology*, 3. utg., nytrykk 2003, Cambridge: Cambridge University Press. ISBN 0-521-56350-X.

## Eksterne lenker
* Det offisielle nettstedet til biskopen i Salisbury
Jerker Fahlström

**Ulf Jerker Fahlström** (født 4. november 1956 i Härlanda i Göteborg) er en svensk skuespiller. Fahlström studerte ved Statens scenskola i Malmö.

## Filmografi (utvalg)
### Spillefilm
* 2006 – *[[Keillers Park]]* – fyllik
* 2003 – *[[Den tredje vågen]]* – Borglund
* 2003 – *[[Kopps]]* – Hasse 
* 2000 – *[[Den bästa sommaren]]* – budet
* 1999 – *[[Noll tolerans]]* – kriminalinspektør Borglund 
* 1993 – *[[Glädjekällan]]* – bilmekaniker

### Kortfilm
* 1993 – *[[En dag på stranden]]* – Jesper 

### TV
* 2008 – *[[Nattrond]]* – Folke Bengtsson 
* 2006 – *[[En fråga om liv och död]]* – Rolle 
* 2006 – *[[Den som viskar]]* – Owe Brunberg
* 2006 – *[[Kronprinsessan]]* (mini-TV-serie) 
* 2004 – *[[Graven]]* – Gunnar (mini-TV-serie)
* 2004 – *[[Danslärarens återkomst]]* – landhandleren (mini-TV-serie)
* 2003 – *[[Skeppsholmen (TV-serie)|Skeppsholmen]]* (1 episode, TV-serie)
* 2001 – *[[Anderssons älskarinna]]* (mini-TV-serie) 
* 1999&ndash;2000 – *[[Sjätte dagen]]* – lærer (2 episoder, TV-serie)
* 1997 – *[[Hammarkullen]]* eller Vi ses i Kaliningrad – plassformidleren (mini-TV-serie)
* 1996 – *[[Polisen och pyromanen]]* – journalist (mini-TV-serie)
* 1992 – *[[Yasemin på flykt]]* (mini-TV-serie) 

## Referanser


## Eksterne lenker
*
Jannowitzbrücke stasjon

**Bahnhof Berlin Jannowitzbrücke** er en stasjon på Berlins forstadsbaner (S-Bahn) og på Berlins undergrunnsbane (U-Bahn). Den ligger ved Jannowitzbrücke i bydelen Mitte, og er et sentralt knutepunkt i Berlins kollektivtransport. Flere fergeselskaper har også stoppesteder på Spreekanalen ved Jannowitzbrücke.

Broen Jannowitzbrücke ble gjenoppført fra 1881–1883, og samtidig, i 1882, ble stasjonen over Spreekanalen åpnet som åpen stasjon uten hall. Fordi fergepassasjerene følte seg plaget av lokomotivrøyken, ble det i 1885 besluttet å bygge en jernbanehall over stasjonen.

I forbindelse med innføringen av elektriske tog fra 1928 ble stasjonen revet og gjenoppbygget i sin nåværende form etter planer av Hugo Röttcher mellom 1927-1932.

Metrostasjonen ble åpnet i 1930.

## Eksterne lenker
*
Bashir Gemayel

**Bashir Gemayel** ( *Bashīr al-Jimayyel*; født 10. november 1947, død 14. september 1982) var en libanesisk politiker og militær leder.

Han ble født i Beirut, men vokste opp i Bikfaya i Metn øst for byen. Han var den yngste av syv barn og sønn av Pierre, grunnleggeren av det innflytelsesrike libanesiske Falangistpartiet. Han var øverste kommandant av de kristne militsstyrkene i Libanon i løpet av de første årene av den libanesiske borgerkrigen (1975–90). Han ble valgt til president den 23. august 1982 mens landet var revet fra hverandre i borgerkrigen og okkupert av både Israel og Syria. Han ble myrdet den 14. september 1982 sammen med 26 andre da en bombe eksploderte i Beirut ved falangistenes hovedkvarter. Bomben var plantet av Habib Shartouni. FBI har anklaget Det syriske sosialistiske nasjonale parti (SSNP) for delaktighet.

## Referanser


## Eksterne lenker
*
Arne Skarpsno

**Arne Skarpsno** (1926–2008) var kjent som «gatebarnas far». Han arbeidet for hjemløse, vanskeligstilte og personer med rusmiddelavhengighet i Oslo i over 20 år. Leien av lokalet han brukte til sitt arbeid ble betalt av staten, og han delte ut donert mat for anslagsvis 200 millioner kroner hvert år. For sitt arbeid for de vanskeligstilte ble han tildelt Kongens fortjenstmedalje i 1997. I 2007 ble det avduket en byste av Arne Skarpsno på «Plata» i Oslo. Under avdukingen kom han med en oppfordring om at folk må gjøre mer for andre.

En blodprøve i mai 2006 påviste at Skarpsno hadde kreft, og han ble lagt inn på Akershus universitetssykehus i november samme år, hvor han opererte bort en nyre og en svulst. Etter operasjonen fortsatte han sitt arbeid for de hjemløse, men døde 81 år gammel påskeaften, 22. mars 2008, på Akershus universitetssykehus.

## Priser
* 2006: Norske Kvinners Sanitetsforenings Fredrikkepris
* 2007: Kongens fortjenstmedalje i sølv

## Referanser


## Kilder
* TV&nbsp;2 om Arne Skarpsno
Gary Wilkinson

**Gary Wilkinson** (født 7. april 1966) er en engelsk profesjonell snookerspiller.

Wilkinson startet som profesjonell i 1987, han klatret raskt på verdensrangeringen og var rangert som nummer fem i verden innen sesongen 1991/1992. Han har aldri vunnet en rankingturnering, men har to ganger kommet til finale i tillegg til fire semifinaler. Wilkinson var ett tiår rangert blant de 32 beste snookerspillerne i verden. Han kom til kvartfinale i verdensmesterskapet i snooker i 1991 og 1995.

Wilkinson er fremdeles aktiv, men er ikke lenger med på main touren.

## Eksterne lenker
*
Telegrafstolpen og Tilhengeren

**Telegrafstolpen og Tilhengeren** var det norske navnet på det danske komikerparet **Fyrtårnet og Bivognen** (ofte forkortet «Fy og Bi») som bestod av Carl Schenstrøm (1881–1942, «Fyrtårnet» eller «Telegrafstolpen») og Harald Madsen (1890–1949, «Bivognen» eller «Tilhengeren»).

## Eksterne lenker
* 
*  (Carl Schenstrøm)
*  (Harald Madsen)
* Dansk ''Aschehougs leksikon'' om ''Fyrtårnet og Bivognen''
* Om komikerparet (på engelsk)
Slaget ved Slesvig

**Slaget ved Slesvig** fant sted ved Dannevirke sørvest for byen Slesvig påskemorgen den 23. april 1848 som et av de første slag i den dansk-tyske treårskrigen 1848-51. 

Preussen hadde gått inn i krigen på slesvig-holsteins side og hadde sendt en divisjon på 12 000 soldater til Holstein. De tyske styrker under overgeneral Wrangel utgjort mer enn 30 000 mann, og var nesten tre ganger så stor som den danske hæren i Slesvig. Wrangel rykket nordover for å finne og fordrive den danske hæren på 12 000 mann ut fra de nordlige deler av hertugdømmet Slesvig.

De danske styrkene under general Hedemann og oberst Læssøe forsvarte seg med stor dyktighet mot det tyske angrepet, men i den uoversiktige situasjonen klarte de ikke å gå til motangrep mot Wrangel. I ly av mørket, i løpet av natten trakk den danske hæren seg derfor i god orden tilbake fra slagmarken, den tyske overmakten hadde vist seg å være for stor. 

Men de danske styrkene var ikke påført et avgjørende nederlag og retretten fra Slesvig tilbake til øya Als i Danmark kom etter trefningen ved Oversø 24. april. En stormaktsmegling i Malmø førte til en våpenhvile den 26. august 1848.

## Referanser
IOS

**iOS** er et mobilt operativsystem utviklet av Apple. iOS (tidligere **iPhone OS**) ble lansert sammen med iPhone i 2007. Nyere produkter som iPod touch, iPad, Apple TV og Apple Watch bruker også operativsystemet.

iOS er avledet av Mac OS X, og baserer seg på samme Mach- og Darwin-kjerne som Mac OS X. Operativsystemet har fire abstrakte «lag»: Et Core OS lag, et Core Services-lag, et media-lag og et lag kalt Cocoa Touch. Operativsystemet tar omkring én gigabyte av enhetenes totale lagringsplass avhengig av modell. iOS-enheter eksisterer med modeller fra 16 til 512 GB.

Operativsystemets CPU er basert på ARM, i stedet for x86 (og tidligere PowerPC) som er brukt i Apples Macintosh-datamaskiner.

Det er ca. 1,9 millioner applikasjoner som offisielt er tilgjengelig for iOS (per september 2019) fra App Store.

Operativsystemene tvOS og watchOS bygger på iOS.

## SDK
På WWDC den 11. juni 2007 annonserte Apple at iPhone ville støtte «programmer» via Safari-nettleseren, som deler utseende med iPhone OS’ brukergrensesnitt, men som ligger på et eksternt nettsted. Web-applikasjonene kan lages ved å bruke web-teknologier som Ajax. I oktober 2007 kunngjorde Steve Jobs at de ville tilgjengeliggjøre en programvareutviklingspakke (SDK; *software developement kit*) for utviklere som lager lokalt kjørende tredjepartsprogrammer i februar 2008.

iPhone SDK-pakken var offisielt lansert etter et *Apple Town Hall Meeting* den 6. mars 2008. SDK-pakken gjør det mulig å utvikle programmer både for iPhone og iPod touch, i tillegg til å teste dem i en iPhone-simulator. Riktignok kan man ikke laste programmene over på enhetene før man har betalt en utvikleravgift på 99 dollar. SDK-pakken ble umiddelbart gjort tilgjengelig, mens selve lanseringen av programmer måtte vente til 11. juli 2008, da iPhone OS 2.0 ble lansert. Denne programvareoppdateringen var gratis for iPhone-brukere, mens de med iPod touch måtte betale en liten avgift for oppdateringen.

Utviklerne kan sette en hvilken som helst pris på sine programmer som distribueres gjennom App Store, der utviklerne mottar 70% av fortjenesten. Utviklerne står også fritt til å utgi sine programmer gratis, uten å måtte betale noe ekstra i tillegg til utvikleravgiften på 99 dollar.

Applikasjoner for iPhone og iPod touch må skrives og kompileres spesielt for iOS enheter, fordi iPhone og iPod touch bruker ARM-prosessorer.

## Versjonshistorikk
iOS har kommet med 26 hovedversjoner fra versjon 1.0 til 26.0 (brukes av de nyeste iOS-enhetene). Nye versjoner utgis årlig.

Apple bekreftet under WWDC 2025 at de dropper «iOS 19» og hopper rett over til «iOS 26» for å tilpasse et årbasert navnesystem.

Eiere av iPod touch måtte betale en mindre avgift for oppgradering til versjon 2.0, mens eiere av iPhone fikk oppgraderingen gratis.

## Referanser

## Eksterne lenker
*
Poliklinikk

En **poliklinikk** er en avdeling på et sykehus som tar imot pasienter som ikke er innlagt til undersøkelser og behandling. Poliklinikkene er vanligvis bemannet med sykehusets legespesialister. De fleste sykehusavdelingene har sin egen poliklinikk som dekker det samme fagområdet. 

Det er opprettet en del poliklinikker som dekker en enkelt tilstand eller diagnose, for eksempel diabetes, smerte, kreft, demens og så videre. Sykepleiere med en snever og grundig spesialisering innen vedkommende saksfelt kan være blant de ansatte ved slike poliklinikker.

## Referanser


## Eksterne lenker

*
Peter Engman

**Tony Peter Villiam Engman ** (født 1963) er en svensk skuespiller.

## Liv og virke
### Bakgrunn
Engman er oppvokst i Hallstavik i Roslagen hvor han ble utdannet til sveiser og arbeidet en tid ved Holmens bruk på hjemstedet. Deretter flyttet han til nabobyen Norrtälje og videre til Stockholm på begynnelsen av 1980-tallet der han arbeidet i veldig forskjellige yrker som lastebilssjåfør, drosjesjåfør, barnepleier, postbud med mere.

Han var også musiker og låtskriver og turnerte rundt med punkbandet President Gas, som til og med ga ut et par plater.

### Teater og film
I 1990 fikk han arbeide som scenearbeider på Operaen og seinere ved Dramaten. Han begynte å søke på ulike teaterutdanninger og til slutt kom han inn ved Högskolan för teater i Göteborg i 1993 hvor han studerte til 1996. Etter prøvespill på skolen fikk Engman en av hovedrollene i Åke Sandgrens Stora og Små Män og opplevde da litt av et gjennombrudd. Han spiller ofte litt halvsympatiske figurer som for eksempel i filmen *[[Suxxess]]* (2002) eller som skuespiller i TV-serien Stora Teatern (2002). I 1998 fikk Engman Det svenske teaterförbundets Daniel Engdahl-stipendium.

## Filmografi (utvalg)
### Spillefilm
* 2006 – *[[När mörkret faller]]* – Håkan
* 2006 – *[[Van Veeteren - Moreno & tystnaden]]* – Leo Kuntze
* 2006 – *[[Storm (2005)|Storm]]* – drosjesjåfør 
* 2004 – *[[Framom främsta linjen]]* 
* 2002 – *[[Suxxess]]* – Daniel
* 2001 – *[[Sprängaren]]* – politimann ved en avsperring 
* 2001 – *[[En sang for Martin]]* – Philip, Barbaras sønn
* 1995 – *[[Stora och små män]]* – Folke Flodin
  
### Kortfil
* 2005 – *[[Kommer hem]]*, 2005, Tommy 
* 2002 – *[[Disco Kung Fu]]* – Parra Pålsson, platedirektør
* 2001 – *[[See Me]]* – han
* 1999 – *[[Clinch]]* – P-H Bolin 
* 1999 – *[[Offerlamm]]* – Daniel
* 1998 – *[[Saknad]]* – mannen

### TV
* 2007 – *[[August (TV-stykke)|August]]* – Renhjelm
* 2006 – *[[Wallander – Luftslottet]]* – Johan Haartman (1 episode, TV-serie)
* 2006 – *[[Kronprinsessan]]* – Jesper Annell, journalist (mini-TV-serie) 
* 2004 – *[[Graven]]* – Sten Kvarnström (mini-TV-serie)
* 2004 – *[[Min f.d. familj]]* – Hel, ren och påläst – Tobias (TV-serie)
* 2004 – *[[Min f.d. familj]]* – Pojken i Flaskan -Tobias (TV-serie)
* 2004 – *[[Min f.d. familj]]* – Ett avsluttat kapitel – Tobias (TV-serie)
* 2003 – *[[Norrmalmstorg]]* – Ronny
* 2002 – *[[Skeppsholmen (TV-serie)|Skeppsholmen]]* – Roger (2 episoder, TV-serie)
* 2002 – *[[Stora teatern]]* – Anders (mini-TV-serie) 
* 2002 – *[[Farbror Franks resa]]* – Olof, Peders far
* 2001 – *[[Kommissarie Winter]]* – Morelius (TV-serie)
* 2000 – *[[Brottsvåg]]* – 100%  (1 episode, TV-serie)
* 2000 – *[[Det grovmaskiga nätet]]* – Carl Ferm (mini-TV-serie)
* 1999 – *[[Insider]]* – Leo Andersson (mini-TV-serie)

## Referanser


## Eksterne lenker
*
Parafrase (andre betydninger)

**Parafrase** kan blant annet henvise til:

* Parafrase (arkitektur), innen arkitektur en form for restaurering, noe man lager når man ikke har god dokumentasjon om originalen.
* Parafrase (lingvistikk), omarbeiding av betydningen til en tekst eller passasje ved å bruke andre ord.
* Parafrase (musikk), omarbeiding av et eksisterende verk i sammenheng med en annen musikkstil.

## Se også
* Perifrase (lingvistikk)
Erlend Sandem

**Erlend Sandem** (født 29. juli 1977 i Oslo) er en norsk dramatiker. Han er medlem av Norske Dramatikeres Forbund. Han er sønn av skuespiller og mangeårig teatersjef på Det Norske Teateret, Vidar Sandem,og lektor Eli Nerland Sandem. Hans bror er skuespiller Audun Sandem.

## Produksjon
* 2013 *Sabotøren*. Skrevet for Memento/Norsk industrimuseum, Vemork
* 2009 *Sur Grus*. Urpremiere på Det Norske Teatret
* 2009 *Blowing Bubbles*. Bestillingsverk av DUS - Den Unge Scenen. Stykket ble spilt av DUS-grupper over hele landet
* 2008 *Zivil*. Urpremiere på Riksteatret
* 2006 *Strekkode*. Norsk Dramatikkfestival.
* 2006 *Strekkode*. Urpremiere på Den Nationale Scene
* 2006 *Ned Til Sol*. Urpremiere på Det Norske Teatret

## Bibliografi
* 2013 Representert med monologen "Lucy" i monologantologien *Sa hun - 22 monologer for kvinner*. Transit forlag.
* 2010 Representert med monologene "Karoline" i monologantologien *MonolUNG – 19 monologer*. Transit forlag.
* 2009 *Sur Grus*. Solum Forlag
* 2009 *Blowing Bubbles*. DUS-antologi utgitt av Transit Forlag.
* 2009 Representert med monologene "Mono" og "Bodil" i monologantologien *Ådissjen*. Transit forlag.
* 2008 *Zivil*. Solum Forlag.
* 2006 *Strekkode*. Solum Forlag.
* 2006 *Ung nordisk dramatikk*. Det Norske Samlaget. Representert med *Ned Til Sol*

## Skuespiller
* 1996-1997 Sofasynser i Direkte lykke på NRK2

## Priser
* 2008 Mottager av Oslo Bys Kulturstipend 2008
* 2007 Nominert i Norsk Dramatikkfestival for teaterstykket *Sur Grus*
* 2006 Heddaprisen som årets debutant.
* 2006 Vinner i ”100 og NÅ”. Dramapris i anledning Ibsen-jubileet med *Strekkode*.
* 2006 Tatt ut som eneste nordiske representant til Biennalen i Wiesbaden med *Ned Til Sol*
* 2005 3. pris i Svensk-Norsk Dramatikertevling 1905-2005 for *Ned til Sol*

## Referanser


## Eksterne lenker
* 
*  Hjemmeside til Erlend Sandem
Dalmatovo

**Dalmatovo** (russisk: Далма́тово) er en by i Kurgan oblast i Russland. Den ligger ved elva Iset (ei sideelv til Tobol), rundt 180&nbsp;km nordvest for Kurgan. Innbyggertall: 14&nbsp;400 (est. 2006), 14&nbsp;972 (folketelling 2002), 17&nbsp;494 (folketelling 1989).

## Historie
Dalmatovo ble grunnlagt i 1644 som en sloboda ved et kloster grunnlagt og oppkalt etter en munk ved navn (herav bynavnet). Senere ble denne slobodaen bosetningen *Dalmatovskoje* (russisk: Далма́товское). Dalmatovo er kjent som et av de første sentrene for russisk ortodoksi, skrivekyndighet og russisk kultur i den transuralske regionen på det tidlige 1700-tallet. Den var også et eksilsted for enkelte gammeltroende. I 1781 fikk Dalmatovo innvilget bystatus, for så å bli nedgradert til landsby igjen i 1797. På 1800-tallet var Dalmatovo kjent som et senter for dyrking av agurker og sanking av humle. I 1947 fikk Dalmatovo igjen innvilget bystatus.
## Eksterne lenker
*
The Texas Chainsaw Massacre: The Beginning

***The Texas Chainsaw Massacre: The Beginning*** er en amerikansk film fra 2006. Filmen er en forløper til *[[The Texas Chainsaw Massacre (2003 film)|The Texas Chainsaw Massacre]]* som kom i 2003 og som var en nyinnspilling av originalen fra 1974.

## Handlingsrefereat
I 1939 dør en kvinne når hun føder barnet sitt for tidlig ved et slakteri i Texas, og sjefen etterlater babyen i søppelkasse utenfor bygningen. Når unge Luda Mae Hewitt finner barnet, tar hun ham tilbake til Hewitt-boligen, gir ham navnet Thomas og oppdrar ham som hennes egen sønn. Tretti år senere arbeider Thomas (spilt av Andrew Bryniarski) ved det samme slakteriet under samme sjef som etterlot ham i en søppelbøtte mange år tidligere.

Men senere blir hele anlegget deres stengt. Thomas kommer senere tilbake for å myrde sjefen sin, og han finner en motorsag som han tar med seg. Når sheriff Hoyt forsøker å arrestere ham, dreper Luda Maes sønn, Charlie Hewitt (spilt av R. Lee Ermey) ham og tar over hans identitet. I mellomtiden kjører brødrene Eric og Dean gjennom hele landet sammen med venninnene deres, Chrissie (spilt av Jordana Brewster) og Bailey (spilt av Diora Baird) for å verve seg til tjeneste under Vietnamkrigen. Men ved en restaurant havner de problemer med en motorsykkel-gjeng, hvorav den ene fortsetter å følge etter dem på motorsykkelen hennes. Hun truer dem med en hagle, og beordrer gruppen å stoppe.

I det påfølgende kaoset krasjer bilen deres. Når sheriff Hoyt ankommer, dreper han motorsyklisten før han forsøker å gå etter resten av gruppen også. I tillegg ringer han til onkel Monty til å taue vekk bilen deres, som Chrissie gjemmer seg i. Hoyt kjører dem til Hewitt-hjemmet hvor han og Thomas slakter kroppen etter motorsyklisten. Deretter holder han Eric, Dean og Bailey fanget. Når Hoyt går ut en tur, kommer Eric seg løs og får Dean i sikkerhet, før han sniker seg tilbake til huset for å hjelpe løs Bailey. Bailey forsøker å komme seg unna i Montys lastebil, men Thomas stikker henne med en krok og drar henne tilbake til huset.

Holden og Chrissie ankommer også til huset, men skiller lag når de forsøker å finne igjen vennene deres. Chrissie oppdager Eric i kjelleren, men klarer ikke å frigjøre ham. Hun må gjemme seg når Thomas plutselig kommer tilbake. Thomas dreper Eric med en motorsag, og flår av ham ansiktet, og bruker huden hans som en maske. Chrissie forsøker å flykte fra huset når hun hører Baileys skrik, og hun bestemmer seg for å gå tilbake for å redde henne.

## Skuespillere
* Jordana Brewster som Chrissie.
* Taylor Handley som Dean A. Hill.
* Diora Baird som Bailey.
* Matt Bomer som Eric Hill.
* Lee Tergesen som Holden.
* R. Lee Ermey som Sheriff Hoyt.
* Marietta Marich som Luda Mae Hewitt.
* Allison Marich som en ung Luda Mae.
* Andrew Bryniarski som Thomas Hewitt / Leatherface.
* Terrence Evans som "Monty" Hewitt.
* Kathy Lamkin som Tea Lady Hewitt.
* Tim De Zarn som slakteri-eier.
* Cyia Batten som Alex.
* Lew Temple som den virkelige Sheriff Winston Hoyt.

## Eksterne lenker
*
Sjumikha

**Sjumikha** (russisk: Шумиха) er en by i Kurgan oblast i Russland. Den ligger rundt 130&nbsp;km vest for Kurgan. Innbyggertall: 19&nbsp;083 (folketelling 2002), 21&nbsp;984 (folketelling 1989). 

Den ble grunnlagt i 1892 som en bosetning ved jernbanestasjonen med samme navn (åpnet i 1896).  Den fikk bystatus i 1944.

## Referanser
Lockheed JetStar

**Lockheed JetStar** er et amerikansk passasjerfly.

## Bakgrunn og utvikling

I 1957 ba det amerikanske flyvåpenet om forslag til et nytt raskt fly for persontransport under prosjektbetegnelsen **UCX** (Utility Cargo Experimental). Lockheed hadde tidligere arbeidet med et passasjerflyprosjekt under fabrikkbetegnelsen L-193 som ikke hadde lyktes med å finne interesse hos potensielle kjøpere, og da teamet ledet av Clarence L. Johnson begynte å arbeide på UCX-prosjektet, som hos Lockheed da hadde fått fabrikkbetegnelsen **CL-329**, tok de utgangspunkt i en nedskalert versjon av L-193.

Forskjellige motorløsninger ble vurdert. Det amerikanske flyvåpenet hadde spesifisert fire motorer, men ingen amerikanske motorer med tilstrekkelig ytelse var ferdig utviklet ennå, og Johnson valgte heller å utstyre flyet med den britiske Bristol Siddeley Orpheus, som var planlagt å skulle produseres på lisens i USA av Curtiss-Wright Corporation under betegnelsen **TJ37**. Den britiske motoren var dobbelt så kraftig som noen av de daværende amerikanske alternativene, så Johnson så to motorer som tilstrekkelig. Og det var med to Orpheus-motorer prototypen fløy første gang 4. september 1957.

Etter mye frem og tilbake sto imidlertid Lockheed fremdeles uten noen kontrakt med det amerikanske flyvåpenet, men bestemte seg for å sette i gang serieproduksjon og fikk etterhvert flere kontrakter med sivile aktører. For produksjonsvarianten valgte man å returnere til fire motorer fordi kontraktene om lisensproduksjon av de britiske motorene ikke hadde blitt noe av og fordi man fremdeles håpet på kontrakter med flyvåpenet. Denne firemotorsvarianten fikk fabrikkbetegnelsen **CL-1329**, og valget falt på turbojetmotoren Pratt & Whitney JT12A.

## Varianter
Forskjellen mellom de forskjellige variantene besto hovedsakelig i forskjellige typer motorer og de konsekvenser dette hadde for ytelser. I alt ble 202 JetStar produsert. 96 JetStar 6 og 66 JetStar 8 mellom 1961 og 1973, og 40 JetStar II mellom 1976 og 1980.

* **JetStar 6** – Første produksjonsvariant. Utstyrt med fire Pratt & Whitney JT12A-6 turbojetmotorer (13,30 kN). Topphastighet: 922 km/t, maksimal startvekt: 18&nbsp;561 kg og rekkevidde: 3&nbsp;774 km.

* **JetStar 8** – Utstyrt med fire Pratt & Whitney JT12A-8 turbojetmotorer (14,68 kN). Topphastighet: 917 km/t, maksimal startvekt: 19&nbsp;051 kg og rekkevidde: 3&nbsp;410 km.

* **JetStar II** – Første produksjonsvariant. Utstyrt med fire Garret TFE 731-3-1F turbofanmotorer (16,46 kN). Topphastighet: 880 km/t, maksimal startvekt: 20&nbsp;185 kg og rekkevidde: 5&nbsp;134 km.

## Referanser




## Eksterne lenker
* Own The Cadillac Of Vintage Business Jets For Under $1M
Price Look-Up

**Price Look-Up** (**PLU**), også kalt *Product Look-Up*, er en tre til firesifret kode som tastes inn ved kasseapparatet i en dagligvareforretning for varer som ikke har EAN-kode. PLU brukes mest på frukt og grønt, men kan også brukes på andre varer som mangler EAN-kode og dermed ikke kan scannes.
Norsk Skuespillersenter

**Norsk Skuespillersenter** er et kompetansesenter for kontinuerlig faglig utvikling innen scenekunst. Senteret skal nå skuespillere over hele landet gjennom kurs, seminarer, debatter og idéutvikling. 

Skuespillersenteret skal bidra til tverrfaglig samarbeid mellom kunstnere og kunstorganisasjoner fra kunstformer og miljøer innen scenekunst, film, musikk, billedkunst, dans og musikk. Senteret arrangerer kurs og aktiviteter i hele landet.

Norsk Skuespillersenter ble initiert av Norsk Skuespillerforbund, og ble drevet på frivillig basis i en årrekke. Fra 2001 ble de en egen stiftelse, og i 2006 kom de med på statsbudsjettet. 

Norsk Skuespillersenter holder til på Sentralen i Oslo. I dag bemannes senteret av en daglig leder og en programansvarlig. Stiftelsen har et styre.

## Eksterne lenker
* Norsk Skuespillersenters nettsted
Liste over personer som har tent den olympiske ild

**Liste over personer som har tent den olympiske ild** viser alle personer som endte Fakkelstafetten til OL ved å tenne flammen på stadion.
## Sommer-OL

## Vinter-OL
Bendt Olrik

**Bendt Olrik** (født 1749, død 1793) var Danmarks inspektør for Sydgrønland. 

Ove Guldberg, som var kabinettsekretær for Frederik V og Juliane Maries sønn Frederik (1753–1805), sendte i 1780 Olrik og Johan Friedrich Schwabe til Grønland for å rapportere om forhold i kolonien som burde endres. Bakgrunnen var den dårlige økonomien i Grønlands Handel. 

To år senere ble han den første inspektøren for Sydgrønland. 

## Kilder
* Dansk hvalfangst i Nordatlanten 1771 – 1789
Liste over logaritmeidentiteter

I matematikk er det flere **[[logaritme]][[identitet (matematikk)|identiteter]]**.

## Algebraidentiteter
### Bruk av enkle sammenhenger
Logaritmer kan brukes for å gjøre kalkulasjoner lettere. For eksempel kan to tall bli multiplisert bare ved å bruke en logaritmetabell og legge sammen.

Hvor b, x og x^y er positive reelle tall.
Hvis x^y er positiv, men x ikke er det, da er
 \log_b(x^y) = y \log_b(-x) \!\, .
Morten Reymert

**Morten Reymert** (født 1951) er en norsk samfunnsøkonom, embetsmann og helseleder.
* 
Han er utdannet cand.oecon. og har tidligere bl.a. vært avdelingsdirektør i Finansdepartementet, spesialråd ved Norges OECD-delegasjon i Paris og ekspedisjonssjef i Arbeids- og administrasjonsdepartementet. Han var økonomi- og finansdirektør ved Rikshospitalet fra 2000 til 2008. I 2008 var han i noen måneder midlertidig direktør ved Rikshospitalet etter Åge Danielsens avgang og frem til Rikshospitalet ble fusjonert inn i Oslo universitetssykehus ved årsskiftet 2008/2009. I 2009 ble han en av tre viseadministrerende direktører i direktørens stab i Oslo universitetssykehus, med ansvar for økonomi, juridisk og IKT. Etter Bjørn Eriksteins avgang som administrerende direktør ble han konstituert som midlertidig direktør frem til ny direktør er ansatt. Reymert er også styreleder i Statistisk sentralbyrå (SSB).

## Se også
* Reymert (slekt)

## Referanser
Wolverhampton Wanderers statistikk frem til 1939

## Statistikk sesong for sesong frem til 1939
Dette er en oversikt over sesongene til Wolves fra fotball ligaens oppstart i 1888 frem til sesongen 1938/39.
Motorsagmassakren (2003)

***Motorsagmassakren*** (***The Texas Chainsaw Massacre***) er en amerikansk skrekkfilm fra 2003 og nyinnspilling av originalen fra 1974.

Regissør var Marcus Nispel, og manus ble skrevet av Scott Kosar. Hovedrollene ble blant annet spilt av Jessica Biel, Jonathan Tucker, Erica Leerhsen, Mike Vogel, Eric Balfour og R. Lee Ermey. Handlingen går ut på at en vennegjeng reiser gjennom Texas, og underveis møter de Leatherface og hans familie. Filmen er en ny-innspilling av Tobe Hooper sin film fra 1974 med det samme navnet. Dette var den femte filmen i film-serien om The Texas Chainsaw Massacre. Filmen ble sluppet i USA den 17. oktover 2003. Den neste filmen i serien ble sluppet i 2006, med tittelen The Texas Chainsaw Massacre: The Beginning. 

## Handling
Den 18. august 1973 reiser fem unge voksne - Erin, hennes kjæreste Kemper og vennene deres Morgan, Andy og Pepper - på vei til en konsert med Lynyrd Skynyrd, etter å ha reist til Mexico for å kjøpe marihuana. På vei gjennom Texas plukker gruppen opp en sterkt traumatisert haiker. De forsøker å snakke med haikeren som snakker usammenhengende før han tar frem en revolver og skyter seg selv i munnen. Gjengen forsøker å kontakte lokalt politi, og de møter en kvinne ved navn Luda Mae som forteller dem at de kan snakke med lensmann Hoyt. 

Erin og Kemper går gjennom en mørk skog for å finne hjemmet til lensmannen. Men Morgan, Andy og Pepper blir værende sammen med en ung mann de møter som kaller seg Jedidiah. Kemper blir snart drept med en slegge av Thomas Hewitt, også kjent som "Leatherface" som deretter drar kroppen hennes ned i en kjeller for å lage seg en ny maske av menneske-hud. Deretter forsøker Leatherface å gå til angrep på resten av gjengen. Erin forsøker å komme seg unna i en skog, med Leatherface på slep som ønsker å drepe henne med en motorsag. 

## Skuespillere
* Jessica Biel som Erin
* Jonathan Tucker som Morgan
* Erica Leerhsen som Pepper
* Mike Vogel som Andy
* Eric Balfour som Kemper
* Andrew Bryniarski som seriemorderen Thomas Hewitt ("Leatherface")
* R. Lee Ermey som Sheriff Hoyt
* David Dorfman som Jedidiah Hewitt
* Lauren German som tenåringsjente.
* Terrence Evans som Monty Hewitt
* Marietta Marich som Luda Mae Hewitt
* Heather Kafka som Henrietta Hewitt
* Kathy Lamkin som Tea Lady
* Brad Leland som Big Rig Bob
* Mamie Meek av innehaver av ett spisested. 
* John Larroquette som en forteller-stemme.

## Eksterne lenker
* 
*
Svenskt visarkiv

**Svenskt visarkiv** er et senter for innsamling, forskning og dokumentasjon av svensk sang- og visetradisjon. Samlingen ble på initiativ av visedikteren og radiomannen Ulf Peder Olrog opprettet som en privat stiftelse i 1951.

Det norsk søsterarkivet Norsk visearkiv ble sist på 1970-tallet opprettet etter mønster av det svenske.

## Organisering og mål for virksomheten
Sammen med institusjonene «Statens musikbibliotek» og «Musikmuseet», har Svenskt visarkiv siden 1999 vært en del av fellesorganisasjonen «Statens musiksamlingar». Samtlige organisasjoner har som felles oppgave hver på sin måte å samle, dokumentere, arkivere, bevare, beskrive, formidle og levendegjøre den musikalske kulturarven.

Svnskt visarkiv ligger i glasshuset i Torsgatan 19 ved Eriksplan i Stockholm. Samlingen består p.t. av eldre folkeviser, arbeidssanger, litterære sanger, gamle slagere og revyviser, samt nyere tids viser på plater, CD-er, film , i bøker, skillingstrykk og manuskripter. Dessuten har institusjonen et godt bibliotek over utvalgt forskningslitteratur innenfor de aktuelle emneområdene.

Et overordnet mål for virksomheten er på lengre sikt å fremme den allmenne gleden og interessen ved musikk, musikkutøvelse, musikkvitenskap, og å øke det kulturelle kunnskapsforrådet på området.

## Publikasjoner
*Meddelande från Svenskt visarkiv.
*En egen skriftserie.

## Eksterne lenker
* 
* Statens musikbibliotek 
* Musikmuseet
Arvid Skogseth

**Arvid Skogseth** (født 27. mars 1952) er en norsk bygdebokforfatter fra Steinkjer med hovedfag i Historie.  Han har skrevet *Austrheim i fortid og notid*, som er et bokverk i fire bind om Austrheim sin historie. De tre første bindene er gårds- og slektshistorie, mens bind 4 er allmenn bygdehistorie fra 1800-2000.  I tillegg har han gitt ut *Fedje og Folket*, som er gårds- og slektshistorie for Fedje.  Høsten 2008 lanserte han første bind av gårds- og slektshistorie for Lindås Sokn.  Det andre bindet kom høsten 2009.  1. november 2012 kom første bind av gårds- og slektshistorie for Sund kommune.  Det er i alt planlagt fem bind i bokverket som har fått tittelen *Sund på søre Sotra*, etter en sang av Johannes Kleppevik med samme tittel.

I desember 2007 publiserte Skogseth en artikkel hvor han beviser at Nicolai Wergeland sin fra før av ukjente mormor var fra Radøy.

## Referanser
Per Qvale

**Per Qvale** (født 18. november 1946) er en norsk litteraturviter og skjønnlitterær og faglitterær oversetter og forfatter. Han var formann i Norsk Oversetterforening 1986–1990 og til 2021 viseepreses I Det Norske Akademi for Språk og Litteratur. 

Qvale har oversatt halvannet hundre bøker fra ulike språk, hovedsakelig svensk, tysk og engelsk. I 1998 ga han ut boken *Fra Hieronymus til hypertekst*, en teoribok som tar for seg oversettelsens historie, problematikk og metode.

Han ble i 2002 tildelt Bokklubbenes skjønnlitterære oversetterpris. I 2008 ble Qvale tildelt Bastianprisen for oversettelsen av Thomas Manns *Lotte i Weimar*,  ii 2013 Nordisk Oversetterpris fra Letterstedtska föreningen og 2018 Svenska Akademiens pris for översättningar av svensk litteratur.

## Bibliografi
* Per Qvale m.fl.(red.): *Det umuliges kunst*. Aschehoug , Oslo 1991, ISBN 82-03-16506-0.
* *Fra Hieronymus til hypertekst. Oversettelse i teori og praksis*. Aschehoug, Oslo 1998, ISBN 82-03-22226-9.
* *Samarkand, sarabande, Sarajevo. 24 oversetteriske essays om krig og elendighet*. Bokvennen, Oslo 2011, ISBN 978-82-7488-261-4.
* *Trabant. Om det umistelige.* Roman. Bokvennen, Oslo 2013, ISBN 978-82-7488-284-3.
* *Tante Amerika*. Roman. Bokvennen 2016. ISBN 978-82-7488-586-8

## Referanser


## Kilder
*Presentasjon av Per Qvale i Forfatterkatalogen på Forfattersentrums nettsider

## Eksterne lenker
* Oversikt over Qvales oversettelser på Nasjonalbibliotekets hjemmesider
* Intervju med Qvale i Dagbladet 6. april 2000
* Intervju med Qvale i BOK365.no 25. februar 2014